**Paolo Sorrentino** (s. 31. maaliskuuta 1970 Napoli) on italialainen elokuvaohjaaja ja käsikirjoittaja.

Sorrentinon esikoisohjaus oli *L'uomo in più* (2001), joka esitettiin Venetsian elokuvajuhlilla. Hänen muita elokuviaan ovat palkittu *Le conseguenze dell'amore* (2004), *L'amico di famiglia* (2006), *Il divo* (2008), vuonna 2011 ilmestynyt englanninkielinen *This Must Be the Place* ja Oscar-voittaja *Suuri kauneus* (*La grande bellezza*, 2013), englanninkielinen *Youth* (2015) ja *È stata la mano di Dio* (2021). Vuonna 2016 ilmestyi Sorrentinon ohjaama 10-osainen televisiosarja *The Young Pope – piru vai pyhimys*. joka sai vuonna 2020 jatkoa nimellä *The New Pope*

Sorrentinon elokuvia on esitetty usein Cannesin elokuvajuhlilla. Viisi hänen elokuvaansa on kilpaillut Kultaisesta palmusta vuosina 2004, 2006, 2008, 2011 ja 2013. Italialaispoliitikko Giulio Andreottin elämää kuvaava *Il divo* (2008) sai juhlilla tuomariston palkinnon (*Prix du jury*) vuonna 2008.

Sorrentino on saanut kotimaassaan Italiassa useita arvostettuja David di Donatello -elokuvapalkintoja. *Le conseguenze dell'amore* palkittiin vuonna 2004 viidessä sarjassa, ja vuonna 2012 Sorrentino sai parhaan käsikirjoituksen palkinnon yhdessä Umberto Contarellon kanssa elokuvasta *This Must Be the Place*.

*Suuri kauneus* oli palkintoehdokkaana Cannesissa ja sai vuonna 2013 Euroopan elokuva-akatemian parhaan elokuvan palkinnon. Elokuva-akatemia palkitsi Sorrentinon myös vuoden parhaana ohjaajana. Elokuva palkittiin parhaan vieraskielisen elokuvan Oscarilla, Golden Globella ja BAFTAlla.

Vuonna 2021 *È stata la mano di Dio* kilpaili Venetsian elokuvajuhlilla ja Sorrentino palkittiin kilpailussa parhaan ohjaajan *Hopeinen leijona* -palkinnolla.

Filmografia
-----------

| Suomalainen nimi | Alkuperäinen nimi | Vuosi |
| --- | --- | --- |
|  | L'uomo in più | 2001 |
|  | Le conseguenze dell'amore | 2004 |
|  | L'amico di famiglia | 2006 |
| Il divo - Giulio Andreottin merkillinen elämä (televisioesitys) | Il divo | 2008 |
| This Must Be the Place | This Must Be the Place | 2011 |
| Suuri kauneus | La grande bellezza | 2013 |
| Youth | Youth – La giovinezza | 2015 |
|  | È stata la mano di Dio | 2021 |

Televisiosarjat
---------------

* *The Young Pope – piru vai pyhimys (2016)*
* *The New Pope* (2020)

Lähteet
-------

1. ↑  IMDB *imdb.com*. Viitattu 19.9.2015.
2. ↑  *The Young Pope* Internet Movie Databasessa. (englanniksi)
3. ↑  Paolo Sorrentino teki jatkoa paavisarjalleen: The New Pope on huikaisevan kaunis, syvällinen – ja häiritsevä *Helsingin Sanomat*.  28.1.2020. Viitattu 4.2.2020.
4. ↑  Paolo Sorrentino Festival de Cannes. Viitattu 8.12.2013. (englanniksi)
5. ↑  La grande bellezza (The Great Beauty) Festival de Cannes 2013. Viitattu 15.10.2013.
6. ↑  Talvio, Anna-Maria: Euroopan filmipalkinnot jaettiin Berliinissä – pääpalkinto italialais-ranskalaiselle elokuvalle *Yle Uutiset*.  8.12.2013. Viitattu 8.12.2013.
7. ↑  Golden Lion for the French film on abortion, Grand Jury Prize in Sorrentino *Italy24 News*.  Arkistoitu 17.11.2021. Viitattu 17.11.2021.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Japani
* Tšekki
* Korea
* Alankomaat
* Puola
* Portugali

 |
|  |
| Henkilöt | 
* Elonet
* Yle

 |
|  |
| Muut | 
* IdRef

 |

 |